**Digitalizácia v stavebníctve postupuje vpred.**

**Jej priekopník PlanRadar vďaka tomu významne rastie**

**Bratislava, 16. augusta 2022 – Spoločnosť PlanRadar so svojou komplexnou platformou pre digitalizáciu procesov počas výstavby a správy nehnuteľností (tzv. PropTech riešenia z anglických slov property a technológy) významne expanduje. Za uplynulého pol roka spoločnosť zaznamenala medziročný nárast príjmov o 300 % a súčasne v rovnakom období zdvojnásobila počet zamestnancov z 200 na 400. Aktuálne jej inovatívne riešenie využíva približne 120 000 realitných profesionálov naprieč rôznymi trhmi a profesiami úzko spätými so stavebníctvom. Či už sa jedná o investorov a developerov, architektov alebo projektových manažérov, stavbyvedúcich či správcov budov, ide o zákazníkov vo viac ako 65 krajinách sveta vrátane Slovenska.**

*„Veľmi nás teší, že o našu digitálnu platformu je záujem po celom svete, takže sa môžeme významnou mierou podieľať na globálnej transformácii celého stavebného odvetvia vrátane slovenského trhu,“* komentuje **Sander van de Rijdt, spoluzakladateľ a výkonný spoluriaditeľ spoločnosti PlanRadar.** *„Naša skúsenosť ukazuje, že pokiaľ zákazníkom ponúknete vysoko intuitívne riešenie, ktoré významne urýchli a zefektívni ich prácu, prijímajú novinky radi a s ochotou,“* dodáva **Ibrahim Imam, druhý spoluzakladateľ a výkonný spoluriaditeľ spoločnosti PlanRadar.**

Spoločnosť sa v tomto roku stala rakúskou expandujúcou firmou roka, keď získala prestížne ocenenie od audítorskej a poradenskej organizácie EY. Tá vo svojich kritériách zohľadňuje rast firiem z hľadiska počtu zamestnancov a tržieb, a to v troch po sebe nasledujúcich rokoch. PlanRadar zvíťazil v silnej konkurencii 150 spoločností.

Za rýchlou expanziou PlanRadaru stojí dlhodobá podpora medzinárodných investorov, pravidelné investície do inovácií a vlastný záväzok ku globálnej expanzii. V tomto roku spoločnosť otvorila nové pobočky v ôsmich krajinách sveta – konkrétne v Nemecku, Švajčiarsku, Mexiku, Brazílii, Singapure, Spojených arabských emirátoch (v Dubaji), USA a Austrálii.

Platforma od PlanRadaru funguje na báze webovej aplikácie, takže k zdieľaniu informácií dochádza vždy v reálnom čase a medzi všetkými relevantnými účastníkmi procesu. Užívateľ si môže zobraziť model stavby alebo napríklad jednotlivé podlažia či miestnosť v akejkoľvek možnej podobe, ktorá je k dispozícii – či už ide o schému, 3D model alebo napríklad BIM model. Následne v mieste, ktoré vyžaduje pozornosť ostatných, pripne svoju poznámku alebo niekomu zadá úlohu na dopracovanie. A to vo forme hlasového záznamu, textu či obrázku. Všetci zúčastnení tak vidia, čo treba urobiť, kto to má na starosti a kedy to má byť hotové. Tí, ktorých sa to týka, samozrejme môžu reagovať alebo len neskôr informovať o dokončení úlohy. Všetky záznamy sa archivujú, takže sa nič nestráca a je možné sa k nim vrátiť aj spätne.

*„Stavebné spoločnosti si už plne uvedomujú, že práca nie je iba o ľuďoch, ale aj dobre nastavených procesoch a kvalitnom riadení. Doterajšie tradične využívané procesy sa počas posledných dekád v zásade nezmenili, teda celá efektivita práce závisela od rozsahu znalostí a šikovnosti jednotlivých zamestnancov. Nové výzvy odštartované pandémiou covidu-19 si však vytvorili potrebuv hľadať nové spôsoby, procesy i cesty, ako optimalizovať firemné postupy a byť viac flexibilný. A práve v tom je PlanRadar významným pomocníkom. Rýchlosť jeho zavádzania je priamo úmerná schopnosti človeka učiť sa. Máme zákazníkov, ktorí vedia od prvej inštalácie s platformou intuitívne pracovať a fungovať aj bez školenia, takže sa im významne skracuje aj návratnosť investície. Pokiaľ sa teda pýtame, či je možné v súčasnej náročnej dobe šetriť v stavebníctve čas a peniaze, tak s PlanRadarom je to možné,“* komentuje **Ivan Petráš, expert spoločnosti PlanRadar zameriavajúci sa na digitalizáciu procesov pri stavebných a realitných projektoch**.

Na Slovensku už platformu využívajú napríklad developeri HB Reavis a Reinoo, stavebná spoločnosť Stavflex alebo firmy pôsobiace v oblasti riadenia stavieb Armatrade GRP a ProClienta Group.

**Pre viac informácií kontaktujte:**

Crest Communications, a.s.

Anna Palfiová

Gsm: +421 903 664 575
email: anna.palfiova@crestcom.sk
[www.crestcom.cz](http://www.crestcom.cz/cz)

**PlanRadar GmbH**

**Kate Robson**

Gsm: +43 (0)720 517 135

email: info@planradar.com

[www.planradar.com](http://www.planradar.com/)

**O PlanRadare**

PlanRadar je softvérové ​​riešenie pre stavebných a realitných profesionálov fungujúcich na báze SaaS (z anglického Software as a Service alebo „softvér ako služba“). Svojim používateľom umožňuje pripojiť sa na diaľku ku cloudovej aplikácii a používať ju odkiaľkoľvek cez internet. Využiť ju je možné pre stavebnú dokumentáciu a dozor na stavbe, riadenie porúch a úloh, pri odovzdávaní projektov, ich následnú správu a údržbu atď. Prostredníctvom webovej aplikácie vhodnej pre všetky prehliadače a všetky typy chytrých telefónov a tabletov (iOS, Android a Windows) je možné sledovať, zaznamenávať a zdieľať so svojim tímom akýkoľvek druh informácií prostredníctvom digitálnych stavebných plánov alebo BIM modelu. Digitalizácia pracovného postupu zlepšuje spoluprácu medzi všetkými účastníkmi stavebného procesu, znižuje chybovosť a šetrí čas: zákazníci PlanRadaru hlásia úsporu až 7 pracovných hodín týždenne. Spoločnosť so sídlom vo Viedni v Rakúsku a obchodným zastúpením v Českej republike umožňuje viac ako 120 000 užívateľov z viac ako 65 krajín sledovať, pripájať sa a riešiť stavebné a realitné projekty po celom svete. Viac o spoločnosti nájdete na [www.planradar.com/sk/](http://www.planradar.com/sk/).